《奉和往虎窟山寺诗》
南北朝·鲍至

神心眷物序，访道绝尘嚣。林疏盖影出，风去管声遥。

息徒依胜盖，税驾上山椒。年还节已仲，野绿气方韶。

短叶生乔树，疏花发早条。远峰带云没，流烟杂雨飘。

复兹承乏者，颁名厕末僚。愿藉连河涧，庶影慧灯昭。

一知衣内宝，衣惭兹地辽。

作者简介：鲍至，东海人。湘东王萧绎的五佐正之一。随府在雍州，与庾肩吾、刘孝威、江伯摇、孔敬通、申子悦、徐防、徐摛、王囿、孔铄等十人“抄撰众籍，丰其果馔”，号为“高斋学士”。有诗作流传于世。